钦定古今图书集成/明伦汇编/宫闱典/第028卷 > 明一
## 钦定古今图书集成/明伦汇编/宫闱典/第028卷 > 明一

### 太祖洪武元年立皇后马氏因定册立及受册受贺百官上笺并谒庙之仪卤簿之制

按《大政纪》：洪武元年正月乙亥，册立妃马氏为皇后
按《明会典》皇后册立仪。洪武初定遣使册立。前期一
日，内使监设御座于奉天殿如常仪。尚宝卿设御宝
案于御座前。侍仪司设册宝案于御宝案之南，册东
宝西。设奉节官位于册案之东。设掌节者位于奉节
官之左，稍退俱西向。设承制官位于奉节官之南西
向。设奉册、奉宝官位于册宝案之西东。又设副使受
制位于横街之南，北向东上。设承制官宣制位于使、
副受制位之北，西向。设奉节官、奉册、奉宝官位于使、
副东北，西向。又设使、副受册宝褥位于受制位之北，
北向。典仪二人位于丹陛上之南，赞礼二人位于使、
副受制位之北，知班二人位于赞礼之南，俱东西相
向。设文武百官侍立位于文武楼之北，文武侍从班
位于殿上之左右，引文武班舍人四人位于文武官
之北，稍后引礼二人位于使、副之北，拱卫司、宣徽院
官对立位于奉天殿门之左右，俱东西相向。将军二
人位于殿上帘前，将军六人位于奉天门之左右，又
将军四人位于丹陛上之四隅，又将军六人位于奉
天殿门之左右，俱东西相向。鸣鞭四人位于丹陛上
北向。是日，金吾卫陈设甲士仪仗于午门外之东西，
拱卫司陈设仪仗于丹陛丹墀之东西，和声郎设乐
位于丹墀之南，礼部设《龙亭仪仗大乐》于奉天门外
正中，以俟迎送册宝至中宫。质明，鼓初严，催班舍人
催百官具朝服，导驾官、侍从官入迎车驾。次严，引班
舍人引文武百官入就侍立位。引礼引使副具朝服
入就丹墀受制位。诸执事者各就位。三严，侍仪奏“外
办。”御用监奏请皇帝服衮冕御舆以出。尚宝卿前导，
侍从警跸如常仪。皇帝将出，仗动，大乐鼓吹振作，至
奉天殿，升御座，乐止。尚宝卿以宝置于案，卷帘，鸣鞭
报时。鸡唱讫，礼部官捧册、宝各置于案。奉节官、奉制
官、奉册官、奉宝官及掌节者，各入就殿上位，西向立
定，举册宝案四人入立于奉册、奉宝官之后。典仪唱：
“鞠躬”，乐作；四拜，平身，乐止。承制官进诣御座前，跪奏：
“请发皇后册宝。”承制讫，由中门出，中陛降，至宣制位，
称：“有制。”典仪唱：“跪。”使、副跪。承制官宣制曰：“册妃某氏
为皇后，命卿等持节展礼。”宣讫，由殿西门入复位。赞
礼唱：“俛伏，兴。奉册”、奉宝官率执事者举册宝案，由中
门出，中陛降。奉节官率掌节者前导，至使副受册宝
褥位，以案置于褥位之北，册东宝西。掌节者脱节衣，
以节授奉节官。奉节官搢笏受节以授册使。册使搢
笏跪受，以授掌节者。掌节者跪受，兴，立于册使之左。
奉节官出笏，退。《引礼》引册使诣受册褥位立定，奉册
官搢笏，就案取册以授册使。册使搢笏，跪受册，复置
于案。奉册官及册使皆出笏，退复位。《引礼》引副使至
受宝褥位，奉宝官搢笏，就案取宝以授副使。副使搢
笏，跪受宝，兴，复置于案。副使及奉宝官皆出笏，退复
位。典仪唱：“鞠躬”，乐作，四拜，兴，平身，乐止。引礼引册使
押册，副使押宝，掌节者前导，举案者次之。初行乐作，
出奉天门，乐止，掌节者加节衣，奉册宝官皆搢笏，诣
案取册宝，安置龙亭中，奉册宝官退，执事者举案退。
仪仗大乐迎龙亭以行，执节者行于龙亭之前，使、副
行于龙亭之后，迎送至中宫门外。初册宝将出门，侍
仪跪奏：“礼毕。”皇帝兴，乐作，还宫乐止。引班引文武官以次出。　皇后受册、受贺前一日，内使监官陈设皇
后御座于中宫殿上如常仪。设香案于殿庭之正中，
设权置册宝案于香案之前，册东宝西。设皇后受册
宝位于册宝案前，北向。设司言、司宝二人位于皇后
位之北。设奉册宝内官位于册宝案之南，设读册宝
内官位于奉册宝内官之南，设内外命妇位于庭下
左右，俱东西相向。又设内外命妇贺位于殿中，北向。
尚仪二人位于皇后拜位之北，司赞内官二人位于
内外命妇立位之北，俱东西相向。又设权置册宝案
于中宫门外，设内使监令位于案之东，西向。设奉册
奉宝内官位于内使监令之左右，稍退，俱西向。使副
位于案南，北向；引礼二人位于使副之前，东西相向；
掌节者位于册使之后。其日，所司设仪仗于殿庭之
东西，擎执于殿上之左右，乐工陈乐于殿庭之南。册
宝将至中宫门，尚仪奏：“请皇后首饰袆衣出”阁，乐作，
至殿上南向立，乐止。司言、司宝立于后。及册宝至宫
门，使副于龙亭中取册宝，权置于门外所设案上。引
礼引使副及内使监令俱就位立定。次引册使于内
使监令前称：“册礼使臣某、副使臣某奉制授皇后册
宝。”退复位。内使监令入诣皇后殿，躬言讫，出复位。引
礼引内外命妇俱入就位，读册宝内官及司赞内官
俱就位。引礼引册使取册授内使监令，内使监令跪
受，以授奉册内官，册使退复位。引礼又引副使取宝
授内使监令，内使监令跪受，以授奉宝内官，副使退
复位以俟。宫中行礼，内使监令率奉册、奉宝官各奉
册宝以次入，诣皇后受册位前，以册宝各置于案，册
东宝西。尚仪引皇后降诣庭中受册位，立定，侍从如
常仪。司言、司宝各就位。内使监令率奉册、奉宝内官
取册宝，以次立于皇后之东，西向。内使监令称“有制。”
尚仪奏：拜，兴，乐作；皇后四拜兴，乐止。内使监令宣制
讫，奉册内官就案取册，授读册内官；读册讫，跪以授
内使监令，内使监令跪以册授皇后，皇后跪受讫，以
授司言、奉宝内官就案取宝，以授读宝内官；读宝讫，
以授内使监令，内使监令跪以宝授皇后，皇后跪受
讫，以授司宝。尚仪奏：拜，兴，乐作，皇后四拜兴，乐止。内
使监令出诣使、副前，称：“皇后受册，礼毕。”使、副退诣奉
天殿横街南，北面西上立。给事中立于册使东北，西
向。使、副再拜，复命曰：“奉制册命皇后，礼毕。”又再拜，平
身。给事中奏闻乃退。初，皇后受册宝讫，尚仪引皇后
陞座，引礼引内命妇班首一人诣殿中贺位。初行乐
作，至位，乐止。司赞唱“拜，兴”，乐作，班首再拜兴，乐止。跪
致词曰：“兹遇皇后殿下膺受册宝，正位中宫，妾等不
胜欢庆，谨奉贺。”司赞唱拜，兴，乐作，班首再拜兴，乐止。
引礼引班首退，复位。引礼又引外命妇班首一人入
就殿上贺位。其行礼并如内命妇仪。司赞唱“礼毕”，引
礼引内外命妇出。初行乐作，出门乐止。尚仪奏礼毕，
引皇后降座，乐作，还阁，乐止。　百官称贺上表笺，皇
后受册礼毕。至晚，内使监于奉天殿陈设御座香案。
尚宝司设宝案位于香案之北，侍仪司设表案位于
香案之南，又设表笺案位于丹墀北之正中。设文官
起居位于丹墀之东南，西向。武官起居位于丹墀之
西南，东向。文官拜位于丹墀中之东北，每等异位，重
行北向西上；武官拜位于丹墀中之西北，每等异位，
重行北向东上。殿前班诸执事起居位于武官起居
位之北，东向；侍从班诸执事起居位于文官起居位
之北，西向。殿前班指挥司官三员侍立位于丹陛上
之西，东向；宣徽院官三员侍立位于丹陛上之东，西
向。侍从班文官立位于殿上之东，侍从班武官立位
于殿上之西。拱卫司官二员侍立位于殿中门之左
右；典牧官二员侍立位于仗马之前，东西相向。受表
笺内使监官一员，位于丹墀表笺案之东，西向；宣表
官一员、展表官二员位于丹墀表笺案之西，东向；纠
仪御史二人位于展表官之南，典仪二人位于丹陛
上之南，知班二人位于文武官拜位之北，俱东西相
向。通赞赞礼二人位于知班之北，通赞在西，赞礼在
东。引文武班舍人四人位于文武官拜位之北稍后，
东西相向；引殿前班舍人二人位于引武班之南，东
向；举表案，舍人二人位于引文班之南，西向；宿卫镇
抚二人位于丹陛东西阶下；护卫百户二十四人位
于宿卫镇抚之南稍后，俱东西相向。护卫千户八人
位于殿东西门之左右，将军二人位于殿上帘前，将
军六人位于殿门之前，将军四人位于丹陛上四隅，
将军六人位于奉天门，俱东西相向；鸣鞭四人位于
丹陛上之南，北向。是日，金吾卫陈军仗于午门外之
东西，陈旗仗于奉天门外之东西。拱卫司陈仪仗于
丹陛之东西及丹墀之东西，陈车辂于丹墀之南，典
牧官陈仗马于文武楼南之东西，虎豹于奉天门之
东西。和声郎陈乐于丹墀文武官拜位之南。内使监
官擎执于御座之左右。侍仪司舍人举表案入就殿
上案位。舍人二人举表案，候于午门外。文武官俱朝
服迎表至云集桥。舍人引殿前班。司赞赞礼、内赞宿卫、镇抚、护卫鸣鞭，各入就位。侍仪侍从入迎车驾。皇
帝御谨身殿，侍仪版奏“中严。”御用监官奏“请皇帝服
衮冕。”文武官迎表至午门前，置龙亭于道中。礼部官
取表函置于案，舍人举案，礼部宣表官、展表官押表
案，引丞相行，文武官分班，俱由西门入，至丹墀中。礼
部官押表案置于丹墀正中，各就位，文武官各入就
起居位。侍仪奏：“外办。”导引皇帝御舆以出。仗动，鼓吹
振作，尚宝卿捧宝前导，侍卫如常仪。皇帝陞御座，乐
止。尚宝卿捧宝置于案，将军卷帘，鸣鞭报时。鸡唱讫，
诸侍从官、殿前班、拱卫司官由西阶降。引班引同宣
表官、受表官、受笺内官俱入起居位，东西相向。立定，
通赞唱：“某卫指挥使臣某以下起居。”引班唱：“鞠躬，平
身。”引班东西分引至丹墀中拜位，北面立。赞礼唱：“鞠
躬。”乐作。指挥以下皆再拜，兴，乐止。赞礼唱“指挥使稍
前。”指挥使前立。赞礼唱：“鞠躬。”指挥使以下皆鞠躬。赞
礼唱“圣躬万福。”唱“平身”，指挥使以下皆平身。唱“复位”，
指挥使复位。唱“鞠躬”，乐作，指挥使以下皆再拜，乐止。
通班唱“各供事”，引班引指挥使以下各就位。通班唱
“具丞相御臣某以下起居。”引班唱“鞠躬平身。”文武官
相向鞠躬、平身，引班东西分引入丹墀中拜位。丞相
初行，乐作，至位乐止。知班唱：“班齐。”赞礼唱：“鞠躬”，乐作，
文武官皆四拜，乐止。赞礼唱：“进表笺。”引班引丞相平
章诣表笺案前。丞相跪捧表，兴，平章跪奉笺进于受
笺官，受笺，内使监官接笺入中宫启闻。平章兴，引班
引复位。丞相捧表与宣表官、展表官由丹墀西陛陞
西门入，至殿中。丞相跪进表于案，退立于殿南正中。
内赞唱“跪”，赞礼唱“跪”，丹墀百官皆跪。内赞唱“宣表。”宣
表官诣案取表，跪读于殿西。展表官同跪展表。宣表
官宣讫，俛伏，兴。展表官以表置于案讫，内赞与赞礼
同。唱“俛伏，兴，平身。”丞相与丹墀百官皆俛伏，兴，平身。
与宣表。展表官由殿西门出西阶，降复位。赞礼唱“鞠
躬。”乐作。百官皆四拜，兴，平身，乐止。赞礼唱“搢笏”，三，舞
蹈，跪，山呼万岁者三，出笏，俛伏，兴，乐作；四拜，平身，乐
止。赞礼唱“礼毕。”侍仪奏：“礼毕，鸣鞭。”皇帝兴，乐作，导引
还谨身殿，乐止。舍人举表案出，引班引文武官以次
出。　谒庙，皇后将谒太庙，皇帝先遣官用牲牢行事，
告以皇后将祗见之意。其仪与时飨同，祝文临时撰
定。遣官之日，皇帝降香，告官捧香至太庙告毕，皇后
亲行谒见。前期，皇后斋三日，内外命妇及执事内官
各斋一日。前一日，执事官洒扫庙庭内外。设皇后拜
位于庙门外，又设拜位于庙中香案前，俱北向。设内
命妇陪祀拜位于庙庭之南，北向。设外命妇陪祀拜
位于内命妇之南，司赞位于皇后拜位之东西；司宾
位于内命妇之北，东西相向。司香位于香案之右。设
盥洗位于庭阶之东，司盥洗官位于位所。各庙皆如
前仪。其日清晨，宿卫陈兵卫，乐工备乐，尚仪备仪仗
及重翟车于中宫外门之外。陪祀外命妇各具翟衣，
集于中宫内门之外。内使监官奏《中严》，皇后服首饰、
九龙四凤冠、袆衣。尚仪奏“外办”，导引皇后出内宫门。
司赞奏“陞舆。”皇后陞舆至外门之外，司赞奏“降舆”，皇
后降舆。司赞奏“陞车。”皇后陞车，宿卫兵仗前导，鼓吹
设而不鸣。次尚仪陈仪卫，次外命妇，次内命妇，皆乘
车前导。次皇后重翟车。内使监人员扈从宿卫，复陈
兵仗于后。皇后至庙门，司宾引内外命妇先入就殿
庭，东西侍立。司赞奏“请降车”，皇后降车。司赞引自左
门入，就位，北向立。司宾引内外命妇各就位，北向立。
司赞司宾各赞拜，皇后及内外命妇皆再拜，兴。司赞
奏“请行事，请诣盥洗位。”引皇后至盥洗位。奏“盥洗。”司
盥洗者酌水，皇后盥手讫，奏“帨手。”司巾以巾进，皇后
帨手讫，司赞奏“请诣神位前。”引皇后由东阶陞，至神
位前，北向立。司赞奏“上香者三。”司香奉香进于皇后
之右。皇后三上香讫，司赞引皇后复位。司赞司宾各
赞：拜，兴。皇后及内外命妇皆再拜，兴。司赞奏“礼毕。”引
皇后出自庙之左门，司宾引内外命妇出。司赞奏“陞
车。”皇后陞车，宿卫陈仪仗，乐工陈乐，尚仪陈仪仗，内
外命妇前导侍从如来仪。过庙，鼓吹振作，还至宫之
外门外，司赞奏“降车。”皇后降车，司赞奏“陞舆。”皇后陞
舆至宫之内门外，司赞奏“降舆。”皇后降舆入宫。皇后
受册毕，皇帝会群臣于谨身殿，皇后于中宫会内外
命妇，其仪皆如正旦宴会之仪。

皇后卤簿红杖一对。朱漆攒竹为杖、铜裹两末、长四
尺九寸

清道旗一对。纯青质、朱漆攒竹竿、贴金木枪头、共长
一丈二尺五寸。内枪头长一尺七寸、铜束

黄麾一对。朱漆攒竹竿、贴金铜凤头、共长一丈二尺
五寸。内凤头并钩一尺。御抹金铜顶大红罗幡、长六
尺三寸。阔五寸五分。内青额、金书“黄麾”二字。四角红
罗盖、高七寸五分。围二尺七寸五分。四角加抹金铜
凤头四个。绒线系抹金铜佩一十六个。铜铃三十六
个。宝盖下绿罗腰黄罗三檐、饰销金云凤文。旛用描
金鸾凤文。下缀五色板。凡麾幢旛节等挑竿铜凤头俱以铁为钩

绛引旛三对。朱漆攒竹竿、贴金铜凤头、共长一丈二
尺五寸。内凤头钩一尺。旛用五色罗长六尺三寸、阔
五寸五分。四角宝盖、高七寸五分、围二尺七寸五分。
绿腰紫三檐、销金云凤文、共长一尺九寸。抹金凤头
四个。抹金铜佩一十六个。其盖上有抹金铜顶钑花
文。旛下垂五色板铜佩、间铜铃三十六个

传教旛二对。与绛引旛制同。惟三檐用绿垂红罗。旛
中有黄额、内青“传教”二字。四垂绒线、系抹金铜佩四。
铜铃三十二

告止旛二对。与传教旛制同。惟三檐用青。黄额内青
“告止”二字

信旛二对。亦与传教旛制同。惟三檐用黄。额内青“信”
字

龙头竿五对。朱红攒竹竿、贴金竿头、共长一丈二尺
五寸。内竿头二尺五分。旛用青罗。长六尺三寸，阔五
寸五分。旛下铜铃五个。红盖、高七寸五分，围二尺七
寸五分。紫腰红三檐、共长一尺九寸。抹金铜凤头五
个。下垂绒线、系抹金铜佩十个。铜铃一十五个。檐用
销金云凤文旛上节描银、下节描金、俱香草文。中节
描金孔雀文。其盖五角。上施抹金铜顶、钑花文。
仪锽氅五对。朱漆攒竹竿、贴金仪锽、共长一丈二尺
五寸五分。内仪锽并竿头、长一尺三寸五分。抹金铜
顶、垂五色罗氅、长六尺三寸。阔五寸五分。下有铜铃
五个

戈氅五对。朱漆攒竹竿、贴金木龙头承戈、共长一丈
二尺五寸。内龙头、长一尺六寸二分。系木板粉面、画
升降双鸟。缀五色罗氅、长六尺三寸、阔五寸五分。末
缀铜铃五个

戟氅五对。与戈氅制同。惟贴金木龙头承戟、长一尺
七寸五分

吾杖三对。朱漆攒竹杖、贴金两末、长六尺九寸五分。
立瓜三对。朱漆攒竹柄、贴金立瓜、置其首、承以贴金
龙头、共长六尺九寸。内瓜及龙头、长一尺四寸。
卧瓜三对。与立瓜制同。但瓜卧置其首、瓜及龙头、长
一尺二寸五分

仪刀三对。刻木为刀。鞘及靶、贴银为地。贴金凤文为
饰、垂红丝帉錔
班剑三对。刻木为剑、其上有靶、靶下有龙头衔剑、皆
贴金为饰、垂红丝帉錔。
镫杖三对。朱漆攒竹杖、贴金木镫置其首、承以贴金
龙头、共长六尺九寸。内镫并龙头一尺六寸

金钺三对。朱漆攒竹柄、贴金木斧形置其首、承以贴
金龙头、共长六尺九寸。内金钺、并龙头、长一尺六寸
五分

骨朵三对。朱漆攒竹柄，贴金木骨朵置其首。承以贴
金龙头，共长六尺九寸。内骨朵并龙头、长一尺六寸。
响节六对。贴金攒竹柄，长一丈二寸五分。以铁条长
一尺二寸五分。贯铜铁钱十二置其上。黄罗为衣笼
之。长一尺五寸。销金云凤文节。顶以木为之。贴金饰
钱。文曰“天下太平。”

羽葆幢二对。朱漆攒竹竿、贴金铜凤头、共长一丈二
尺五寸五分。内凤头钩、长一尺。衔抹金铜索、并圆顶、
缀白鸟羽。绿罗盖簇、染红牦牛尾、凡五层、系而垂之。
每层、上施抹金铜顶绿斜皮云盖、下悬铜铃

紫方伞二把。伞骨面阔并顶、五尺五寸。柄及贴金木
葫芦、共长一丈一尺五寸九分。其面冒以紫罗。垂紫
三檐。伞顶四角抹金铜凤头。凡伞柄俱用竹、加红油、
间缠以藤。惟曲伞柄朱红漆攒竹为之

红方伞二把。伞骨面阔并顶、五尺五寸。柄及贴金木
葫芦、共长一丈一尺五寸九分。其面冒以红罗。垂红
三檐。伞顶四角抹金铜凤头

黄销金伞一把。伞骨面阔并顶、四尺二寸五分。柄及
贴金木葫芦、共长一丈一尺二寸九分。其面冒以黄
罗销金云文。垂黄三檐、销金云凤文

黄绣曲柄伞二把。伞骨面阔并顶、四尺二寸五分。柄
及贴金木葫芦、共长一丈一尺二寸九分。其面冒以
黄罗、绣云文。垂黄三檐、绣云凤文。当曲柄处、用铁心
贴金龙头承伞

红绣伞一把。伞骨面阔并顶、四尺二寸五分。柄及贴
金木葫芦、共长一丈一尺二寸九分。其面冒以红罗、
绣云文。垂红三檐、上檐云凤、下二檐瑞草文

红素圆伞二把。伞骨面阔并顶、四尺二寸五分。柄及
贴金木葫芦、共长一丈一尺二寸九分。其面冒以红
罗。垂红三檐

红绣雉方扇六把。扇及柄、共高一丈一尺二寸。内扇
连黑漆板高三尺五寸二分。板高五寸。扇下阔二尺
四寸五分。中阔二尺六寸五分。面用红罗绣鸾凤花
文。背用青罗销金团花文。面风衣、白罗绣雉尾背风
衣、用青素罗。板戗金云文。扇柄用攒竹、加黑漆青方
扇同红绣花圆扇六把。扇及柄、共高一丈一尺二寸。内扇
圆径三尺三寸五分。面用红罗绣四季花。背用红罗
销金团凤文。风衣、俱用红素罗。扇柄用攒竹、加朱漆。
红黄素扇柄同

青绣方扇六把。扇及柄、共高一丈一尺二寸。扇高二
尺九寸五分、阔二尺五寸五分。面背俱用青线罗。边
用孔雀尾。面绣鸾凤花文。背销金团花文

红罗素圆扇六对。扇及柄、共高一丈一尺二寸。内扇
圆径三尺三寸五分。面背风衣、俱用红罗

黄罗素圆扇六对。扇及柄、共高一丈一尺二寸。内扇
圆径三尺三寸五分。面背风衣、俱用黄罗

拂子二把。以红缨为心。素牦牛尾笼之。黑漆柄垂红
丝帉錔。今用马尾为拂、心、用红缨。
红纱灯笼二对。朱油竹灯骨。下有烛盘。外以红纱蒙
之。玉色纱为盖。朱漆竿举之。竿首贴金木凤头。其下
凤尾

红油纸灯笼一对。朱油竹灯骨。下有木座、以竹丝为
笼、加红油纸、朱漆竿、加贴金木凤头并尾

魫灯一对。用魫为之、竿同红纸灯、朱油铁灯、骨。下有
木座

金交椅一把。木质金叶裹金钉装钉。中钑云凤文。穿
以黄丝匾绦、四垂黄丝帉錔。黄织金纻丝褡裆。
金脚踏一个。木质金叶裹，金钉装钉。钑《方胜》花文、黄
织金纻丝踏褥

金水盆一个。黄金为之。中钑云凤文。边钑香草文。西
洋布手巾一条

金水罐一个，黄金为之，有盖、有提，小口、巨腹。

金香炉一个。黄金为之。炉钑云凤文。以朱红漆竿举
之。竿首抹金铜凤头。其下凤尾

金香盒一个。黄金为之。盖《钑凤》文，边钑香草文。
金唾盂一个，黄金为之，形圆如缶。盖仅掩口。下有盘，
《钑凤》文。洪武间停造

金唾壶一个。黄金为之。小口、巨腹、有盖、《钑凤》文。洪武
间停造

行障，二叶，红素绫为之。沥水绘瑞草，障绘升降鸾凤
并云文。

坐障一叶。红素绫为之。顶绘云文。障绘升降鸾凤、并
云文

辂一乘，高一丈一尺三寸四分。辂上平盘板，前后车
棂并雁翅四垂如意、滴珠板。其下辕三条，皆朱红漆。
辕各长一丈九尺六寸，用抹金铜凤头、凤尾、凤翎叶
片装钉。前施朱红马搭攀皮一条。平盘左右下护泥
板及车轮二，贯轴一，每轮辐十有八条，皆朱红漆，周
围辋全，各以抹金钑花铜叶片装钉。轮内车毂各一，
用抹金铜钑莲花瓣轮盘装钉。轴首左右，各用红漆
铁插拴一个，以抹金铜钑凤顶管心装钉。轴中缠黄
绒驾辕等索。辂亭高五尺八寸六分，朱红漆四柱，各
长五尺一寸。槛座高六寸六分，其上沈香色描金香
草板十二片。门高四尺五寸六分，阔二尺四寸。左、右
门阔二尺二寸。前并左右各上明下暗，沈香色线金
菱花槅二扇，下绦环板，明栨，全抹金铜钑花叶片装
钉。后朱红漆五山屏风，戗金鸾凤云文。屏，上朱红漆
板，戗金云文，中装雕木浑贴金凤一，屏后朱红漆板，
俱用抹金铜钑花叶片装钉。亭底朱红漆板，上施红
花毯、红锦褥并席。朱红漆坐椅一座。靠背雕木线金
五彩妆凤一，上下香草云板各一，朱红漆福寿板一
并褥。椅中黄织金绮靠坐褥，四围椅裙金，周围施黄
绮帏幔，或用黄线罗亭外用青绮绿边朱红帘十二
扇，各用拽帘，黄线圆绦二条，黄铜圈全。前二柱俱戗
金，其上《宝相花》，中鸾凤云文，下龟文锦。辂顶并圆盘
高二尺八分，抹金铜立凤。顶带仰覆莲座，高九寸六
分，垂攀顶黄线圆绦四条。盘上朱红漆，盘下外四周
沈香色描金云文。其内青地五彩云文，以青饰辂。盖
内宝盖朱红漆匡，斗以八顶，冒以黄绮。顶心并周围
绣鸾凤九，并五彩云文。天轮三层，朱红漆，上安雕木
贴金边耀叶板七十二片，内饰青地雕木五彩云鸾
凤文三层，间绘五彩云衬板七十二片。盘下周围黄
铜钉装。上施黄绮沥水三层，每层八十一折，间绣鸾
凤文四，垂青绮络带四条，绣鸾凤各一。圆盘四角连
辂座板，用攀顶黄线圆绦四条，并朱漆木鱼辂亭前
后各有左右转角阑干二扇，内嵌绦环板，皆朱红漆
四扇，计一十二柱，各柱首雕木红莲花一，用线金青
绿妆莲花抱柱。

踏梯一。朱红漆、以抹金铜钑花叶片装钉

行马架三。朱红漆、用抹金铜叶片装钉、铁搭钩全。
黄绢幰衣、即遮尘、油绢雨衣、并毡衣、各一座

朱红油合扇梯一副。朱红油托叉一件

安车一乘，高九尺七寸六分。车上平盘板，前后车棂
并雁翅板，下辕二条，皆朱红漆。辕各长一丈六尺七
寸六分，用抹金铜凤头、凤尾、凤翎叶片装钉。前施朱
红油马搭攀皮一条。平盘左右垂护泥板及车轮二贯轴一，每轮辐十有八条，皆朱红漆，周围辋全。车毂
各一。轴首左右各用红漆铁插拴一个，轴中缠黄绒。
驾辕等索。车亭高四尺四寸，朱红漆方柱四，长同其
上，四围装五彩花板十二片。门高三尺七寸六分，阔
二尺二寸六分，左右门阔同前，并左右各朱红漆上
明下暗十字槅二扇，后三山屏风。屏后壁板，俱朱红
漆，用抹金铜钑花叶片装钉。亭底朱红漆板，上施红
花毯、红锦褥，周围施黄绮帏幔，或用黄线罗亭。外用
青绮缘边朱红帘四扇，各用拽帘黄线圆绦二条，黄
铜圈全。车盖用朱红漆，高二尺六分，抹金铜宝珠。顶
带莲座高六寸，四角抹金铜凤头，用攀绦四条，并红
漆木鱼。盖下施黄沥水三层，销金鸾凤文。凤头下垂
红帉錔。
踏梯一，朱红漆，以抹金铜钑花叶片装钉。

“行马架一，朱红漆，用抹金铜叶片装钉，铁搭钩全。
黄绢幰衣、即遮尘。油绢雨衣并毡衣各一座。